വീട് നഷ്ടമായവരെ പുനരധിവസിപ്പിക്കും: മന്ത്രി വി എന് വാസവന് മുണ്ടക്കയം പ്രകൃതിദുരന്തത്തില് വീട് നഷ്ടപ്പെട്ടവരെ പുനരധിവസിപ്പിക്കാന് അടിയന്തര നടപടി സ്വീകരിക്കുമെന്ന് സഹകരണമന്ത്രി വി എന് വാസവന് പറഞ്ഞു. കൂട്ടിക്കല് ഗ്രാമപഞ്ചായത്തടക്കം എല്ലാ ദുരിതബാധിത മേഖലകളിലും ദൈനംദിന ജീവിതം യാഥാര്ഥ്യമാക്കാന് സാധ്യമായതെല്ലാം ചെയ്യുമെന്നും അദ്ദേഹം ഉറപ്പു നല്കി. ദുരിതാശ്വാസ പ്രവര്ത്തനങ്ങള് വിലയിരുത്തുന്നതിനായി മുണ്ടക്കയം പൊതുമരാമത്ത് റസ്റ്റ് ഹൗസില് വിളിച്ചു ചേര്ത്ത ജനപ്രതിനിധി,ഉദ്യോഗസ്ഥ യോഗത്തില് സംസാരിക്കുകയായിരുന്നു മന്ത്രി. റേഷന് കാര്ഡ് നഷ്ടപ്പെട്ടവര്ക്ക് റേഷന് ലഭ്യത ഉറപ്പു വരുത്തും. ഗ്യാസ് കണക്ഷന് ബുക്ക്, ആധാര് കാര്ഡ് എന്നിവ നഷ്ടപ്പെട്ടവര്ക്ക് അവ എത്രയും വേഗത്തില് ലഭ്യമാക്കും. രേഖകള് നഷ്ടപ്പെട്ടവര്ക്ക് പുതിയത് നല്കാന് പ്രത്യേക ക്യാമ്ബുകള് സംഘടിപ്പിക്കും. റവന്യു അധികൃതര് സ്ഥലത്ത് പ്രകൃതിക്ഷോഭ നഷ്ടങ്ങള് നേരിട്ട് വിലയിരുത്തി രണ്ടുദിവസത്തിനുളളില് അധികൃതര്ക്ക് റിപ്പോര്ട്ട് കൈമാറും. ഗ്യാസ്, പാത്രങ്ങള് തുടങ്ങിയവ നഷ്ടപ്പെട്ടവര്ക്ക് വാങ്ങി നല്കും. സന്നദ്ധ സേവനത്തിനായി പ്ലംബര്മാര്, മേസ്തിരിമാര്, ഇലക്ട്രീഷ്യന്മാര് എന്നിങ്ങനെയുള്ള 50 വിദഗ്ധ തൊഴിലാളികളുടെ സംഘത്തെ കൂട്ടിക്കലില് വിന്യസിച്ചിട്ടുണ്ട്. വീടുകള് ശുചീകരിക്കാന് സന്നദ്ധപ്രവര്ത്തകരുടെ സേവനവും ശുചീകരണ സാമഗ്രികളും ലഭ്യമാക്കും. നാശനഷ്ടങ്ങളുടെ കണക്കെടുപ്പ് വേഗത്തിലാക്കാനും മന്ത്രി നിര്ദേശം നല്കി. വീടും സ്ഥലവും പൂര്ണമായും നഷ്ടപ്പെട്ടവര്, വീടു മാത്രം നഷ്ടപ്പെട്ടവര്, ഭാഗികമായുള്ള നഷ്ടങ്ങള്, ജീവനോപാധികള് നഷ്ടപ്പെട്ടവര്, വളര്ത്തുമൃഗങ്ങള് നഷ്ടപ്പെട്ടവര് എന്നിങ്ങനെ തരംതിരിച്ചുള്ള കണക്കെടുപ്പുകളാണ് നടത്തുക. ആവശ്യമെങ്കില് കൂടുതല് ഉദ്യാഗസ്ഥരെ കണക്കെടുപ്പുകള്ക്കായി നിയോഗിക്കും. ക്യാമ്ബുകളുടെ സുരക്ഷയ്ക്കായി പൊലിസിനെ നിയോഗിക്കും. ദുരിതാശ്വാസ ക്യാമ്ബുകളില് ഡോക്ടര്മാരുടെ സേവനമടക്കം ലഭ്യമാക്കാന് നിര്ദേശിച്ചു. സെബാസ്റ്റ്യന് കുളത്തുങ്കല് എംഎല്എ, വീട് ജില്ലാ പഞ്ചായത്ത് പ്രസിഡന്റ് നിര്മ്മല ജിമ്മി, കളക്ടര് ഡോ.പി കെ ജയശ്രീ, മുണ്ടക്കയം ഗ്രാമപഞ്ചായത്ത് പ്രസിഡന്റ് രേഖ ദാസ്, ജില്ലാ പഞ്ചായത്ത് അംഗം പി ആര് അനുപമ, ബ്ലോക്ക് പഞ്ചായത്ത് പ്രസിഡന്റ് അജിതാ രതീഷ്, അംഗം പി കെ പ്രദീപ്, പഞ്ചായത്ത് സെക്രട്ടറി ഗിരിജ കെ കുമാരി, ജില്ലാ ആസൂത്രണ സമിതിയംഗം കെ രാജേഷ്, മുണ്ടക്കയം പഞ്ചായത്ത് ക്ഷേമകാര്യ സ്റ്റാന്ഡിങ് കമ്മിറ്റി ചെയര്മാന് സി വി അനില്കുമാര്, സിപിഐ എം മുണ്ടക്കയം സൗത്ത് ലോക്കല് സെക്രട്ടറി റജീനാ റഫീഖ് എന്നിവര് പങ്കെടുത്തു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് മഴയില് വീട് തകര്ന്നു കേരള ബാങ്കില് 1500 പേര്ക്കുകൂടി ഉടന് നിയമനം: മന്ത്രി വാസവന് കേരള ബാങ്കില് ആധുനിക ഡിജിറ്റല് ബാങ്കിങ് സേവനം മൂന്നുമാസത്തിനകം: മന്ത്രി വാസവന് മലപ്പുറം ജില്ലാ ബാങ്ക് : ഇനിയും ചര്ച്ചയാകാമെന്ന് മന്ത്രി വി എന് വാസവന്